cyanic-selkie/wikianc huggingface dataset:
ทางพิเศษสาย S1
ทางพิเศษสาย S1 หรือ ทางด่วนขั้นที่ 3 สายใต้ ตอน S1  เป็นเส้นทางของการทางพิเศษแห่งประเทศไทย เป็นทางพิเศษยกระดับขนาด 6 ช่องจราจร มีจุดเริ่มต้นจากปลายทางพิเศษฉลองรัช ยกระดับบนทางพิเศษเฉลิมมหานครเดิม (ราบโรงกลั่น) เชื่อมต่อกับทางพิเศษบูรพาวิถี ที่ด่านเก็บค่าผ่านทางพิเศษบางนา กิโลเมตรที่ 6 ระยะทาง 4.7 กิโลเมตรรู้จักในนาม ทางพิเศษสายบางนา-อาจณรงค์ ก่อสร้างแล้วเสร็จและเปิดใช้งานเมื่อวันที่ 15 มิถุนายน พ.ศ. 2548 ซึ่งมีพิธีเปิดบริเวณ ด่านบางนา กม.6 ขาเข้า ของทางพิเศษบูรพาวิถี โดย พ.ต.ท.ทักษิณ ชินวัตร นายกรัฐมนตรีในขณะนั้นเป็นประธานในพิธี มีด่านเก็บค่าผ่านทางพิเศษจำนวน 1 ด่านคือ ด่านบางจาก ซึ่งเป็นด่านของทางพิเศษเฉลิมมหานคร
มิชโกลส์
มิชโกลส์ (Miskolc ; เช็ก และ Miškovec; Mischkolz; Mishkoltz) เป็นนครทางตะวันออกเฉียงเหนือของประเทศฮังการี เป็นที่รู้จักด้านอุตสาหกรรมหนัก มีประชากร 161,265 คน (ข้อมูล 1 มกราคม ค.ศ. 2014) มิชโกลส์เป็นเมืองใหญ่อันดับ 4 ของฮังการี (รองจากบูดาเปสต์ แดแบร็ตแซ็น และแซแก็ด) เป็นเมืองหลักของเทศมณฑลโบร์โชด-ออบออูย-แซ็มเปลน
ธัญญ์ ธนากร
ธัญญ์ ธนากร (เกิด 17 มีนาคม พ.ศ. 2523) ชื่อเล่น ธัญญ์ เป็นนักแสดงและผู้จัดละครชาวไทย มีผลงานการแสดงภาพยนตร์และปี 2552 ได้เซ็นสัญญาโดยมีผลงานละครทางสถานีโทรทัศน์สีกองทัพบกช่อง 7 ในปี 2560 มีผลงานละครบู๊เรื่อง มือเหนือเมฆ ของค่ายไนน์บีเวอร์ฟิล์ม รับบท “บวร“ ลูกเจ้าพ่อมาเฟีย ปัจจุบันเป็นนักแสดงอิสระ
ช็อง จิน-ย็อง
ช็อง จิน-ย็อง  (อังกฤษ: Jung Jinyoung; เกิด 18 พฤศจิกายน พ.ศ. 2534) เป็นที่รู้จักในชื่อ จินยอง เป็นนักร้อง นักแต่งเพลง โปรดิวเซอร์เพลง และนักแสดงชาวเกาหลีใต้ เขาเป็นที่รู้จักในฐานะหัวหน้าวงและนักร้องนำในบอยแบนด์จากเกาหลีใต้ B1A4
ธัญญ์ ธนากร
จบการศึกษามัธยมต้นที่โรงเรียนท่าม่วงราษฎร์บำรุง กาญจนบุรี ปวส. จากเทคโนโลยีบริหารธุรกิจกาญจนบุรี เป็นชาวอำเภอท่าม่วง จังหวัดกาญจนบุรี เขาสมรสกับนักแสดงสาว จีรนันท์ มะโนแจ่ม เมื่อวันที่ 11 มกราคม พ.ศ. 2562
ช็อง จิน-ย็อง
จินยองถูกพบตัวในเว็บไซด์ Cyworld ผ่านภาพของเขาที่โพสต์บนเว็บไซต์ เขาได้รับการฝึกฝนการร้องเพลง การแต่งเพลง และการแสดง เป็นเวลากว่า 2 ปีก่อนที่จะได้เดบิวต์เป็นหนึ่งในสมาชิกของ B1A4 หลังจากการฝึกฝน จินยองได้เปิดตัวในฐานะหัวหน้าวง B1A4 เมื่อวันที่ 11 เมษายน พ.ศ. 2554 ภายใต้สังกัดดับเบิลยูเอ็มเอ็นเตอร์เทนเมนต์ ในวันที่ 20 เมษายน พ.ศ. 2554 B1A4 เปิดตัวซิงเกิล "O.K" และมินิอัลบั้มแรกของวง "Let's Fly" ครั้งแรกอย่างเป็นทางการในวันที่ 23 เมษายน พ.ศ. 2554 ในรายการ มิวสิคคอร์ ทางช่องเอ็มบีซี
ธัญญ์ ธนากร
ผู้จัดละคร
ผลงานละครโทรทัศน์ทั้งหมดในฐานะผู้จัดละคร บริษัท สตาร์เฟรม จำกัด ร่วมกับ จีรนันท์ มะโนแจ่ม
ช็อง จิน-ย็อง
ในฐานะสมาชิกของ B1A4 เขาเป็นหัวหน้าวง นักร้องนำ และทีมโปรดิวเซอร์หลักของวง ปัจจุบันจินยองกำลังโฟกัสไปที่กิจกรรมเดี่ยว การแสดงและการแต่งเพลง หลังจากการเปลี่ยนต้นสังกัดใหม่
ก่อนการเปิดตัว
จินยองเกิดวันที่ 18 พฤศจิกายน พ.ศ. 2534 ที่เมืองชุงจู จังหวัดชุงชองเหนือ เป็นลูกคนสุดท้าย จินยองมีพี่สาวหนึ่งคน และปู่ของจินยองคืออีบยองฮวัน ผู้เขียนเนื้อเพลงอัลบั้มที่ 4 〈탄금대 사연〉 ของจูฮยอนมี
หลังจินยองจบการศึกษาจาก Chungju Mideok Middle School ก็ได้เข้าเรียนที่  Zhongshan Foreign Language High School (ปัจจุบันใช้ชื่อ Chungju Joongsan High School) ในสมัยเรียนช่วงมัธยมปลายจินยองมีความฝันที่อยากจะเป็นคนดังและได้เดินทางไปโซลทุกสุดสัปดาห์เพื่อออดิชัน ครั้งหนึ่งจินยองได้เล่นบทกงกิลในเรื่อง 왕의 남자 (กบฏรักจอมแผ่นดิน) ในการออดิชัน นอกจากนี้จินยองยังมีบทบาทในละครหลายเรื่อง เช่น 최강 울엄마 (My Mom! Super Mom!), 위기탈출 넘버원 (Emergency Escape Number 1) และมีบทบาทรองลงมาในโฆษณา รวมถึงเข้าร่วมในรายการตอบคำถามและปรากฏตัว 10 นาทีในการออกกาศตอนเช้าของรายการ 생방송 세상의 아침
ในปีที่ 3 ของมัธยมตอนปลาย จินยองได้รับข้อเสนอให้ไปคัดเลือกนักแสดงที่ดับเบิลยูเอ็มเอนเตอร์เทนเมนต์และออดิชันเพื่อเข้าร่วม B1A4 เป็นคนที่สองหลังจากบาโร จากนั้นจินยองได้เปิดตัวเป็นสมาชิกคนแรกของ B1A4 และขึ้นแสดงเวทีเดบิวต์อย่างเป็นทางการด้วยเพลงไตเติล "O.K" ของมินิอัลบั้ม Let's Fly ในวันที่ 23 เมษายน 2554
2012 - 2017
จินยองได้รับความสนใจจากทักษะการแต่งเพลงเป็นครั้งแรกด้วยเพลงไตเติล Baby I'm Sorry (2012) ในอัลบั้มคัมแบค THE B1A4 Ⅰ [IGNITION] ซึ่งได้รับการยกย่องจากผู้เชี่ยวชาญด้านดนตรีมากมาย ในปีเดียวกันเมื่อวันที่ 31 สิงหาคม จินยองได้ปรากฏตัวเป็นนักแสดงรับเชิญในละครเรื่อง 천 번째 남자 (The Thousandth Man) บทบาทนักศึกษามหาลัย "มินกยู" ผู้ที่เป็นรักแรกพบของคูจีมิน (รับบทโดยนักแสดงคังเยวอน) โดยมี B1A4 เป็นผู้ร้องเพลง "Hey Girl" ซึ่งเป็นเพลงประกอบหลักของเรื่อง
จินยองได้รับบทเป็น "กงมินกยู" ใน She is Wow (ชีวิตลับๆ ฉบับเซเลป) ทางช่อง tvN ซึ่งออกอากาศตั้งแต่เดือนเมษายนจนถึงกรกฎาคม 2013 ในเดือนมกราคมปี 2014 ภาพยนตร์เรื่อง Miss Granny ที่ถ่ายทำในปี 2013 ได้เข้าฉายในโรงภาพยนตร์ บทบาทที่จินยองเล่นคือ "พันจีฮา" หลานชายของตัวละครหลัก"โอดูรี" และหลังการเปิดฉายในโรงภาพยนตร์เมื่อวันที่ 22 มกราคม 2014 ภาพยนตร์เรื่องนี้กลายเป็นภาพยนตร์ที่ได้รับความนิยมอย่างมากในบ็อกซ์ออฟฟิศ  โดยมียอดขายตั๋วถึง 8.65 ล้านใบ เดือนมกราคม 2015 จินยองได้รับบทเป็น "คังเซชาน/เรย์คิม" ซึ่งเป็นตัวละครหลักชายในเรื่อง Persevere, Goo Hae Ra (กูแฮรา แก๊งป่วนก๊วนดนตรี) ทางช่อง Mnet Music Drama ในปี 2015 และได้รับคำชื่นชมมากมายจากผู้ชมในทักษะด้านการแสดง ตั้งแต่วันที่ 13 พฤษภาคม ถึง 2 กรกฎาคม จินยองได้ปรากฏตัวในเรื่อง Warm and Cozy (มนต์รักเกาะเชจู) ทาง MBC's Wednesday and Thursday Mini-Series บทบาท "ชองพุงซัน" เป็นพนักงานช่วงอายุ 20 ปีที่ทำงานในร้านอาหาร Warm and Cozy เขามีทักษะการสังเกตและพลังในการแสดงออกที่ยอดเยี่ยม และเป็นคนที่เฝ้าสังเกตทุกสิ่งอย่างใกล้ชิด รู้จักปรับตัวและสามารถอธิบายสถานการณ์ต่างๆให้ผู้อื่นได้อย่างเข้าใจ
ในปี 2016 จินยองได้มีส่วนร่วมในการแต่งเพลง 같은 곳에서 (In the Same Place) และ 벚꽃이 지면 (When Cherry Blossoms Fade) สำหรับรายการเรียลลิตี Produce 101 ของ Mnet ซึ่งนี่เป็นครั้งแรกที่จินยองแต่งเพลงให้กับเกิร์ลกรุ๊ป จินยองได้รับคำยกย่องถึงความสามารถและความเก่งกาจในฐานะนักแต่งเพลงและได้รับการเรียกชื่อว่าเป็นนักแต่งเพลงเดี่ยวอันดับหนึ่งของปี 2016  ในปีเดียวกัน จินยองได้แสดงในละครอิงประวัติศาสตร์ Love in the Moonlight (รักเราพระจันทร์เป็นใจ) ทางช่อง KBS ละครเรื่องนี้เป็นละครย้อนยุคในสมัยราชวงศ์โชซ็อน ที่มีเค้าโครงจากนวนิยายในชื่อ Moonlight Drawn by Clouds ที่เขียนโดยยุน อี-ซู ละครเรื่องนี้ได้รับความนิยมเป็นอย่างมาก ทำให้จินยองเป็นที่รู้จักในวงกว้างมากขึ้นในฐานะนักแสดง หลังจากนั้นในปี 2017 จินยองได้กลับมาแสดงร่วมกับนักแสดงแชซูบินในสเปเชียลดราม่า If We Were a Season ในเดือนตุลาคมปี 2017 มีการยืนยันว่าจินยองจะแสดงในภาพยนตร์คอมเมดีสลับร่างเรื่อง The Dude in Me และภาพยนตร์เรื่องนี้ได้ออกฉายในภายหลังเมื่อเดือนมกราคม 2019
2018 - ปัจจุบัน
ในเดือนมิถุนายน 2018 สัญญาของจินยองกับดับเบิลยูเอ็มเอนเตอร์เทนเมนต์ได้สิ้นสุดลง ดับเบิลยูเอ็มเอนเตอร์เทนเมนต์ประกาศว่าพวกเขายังไม่ได้มีการตัดสินใจว่าจะให้ B1A4 เป็นทรีโอ (มีสมาชิกสามคน) หรือจินยองจะยังคงมีส่วนร่วมในการดำเนินกิจกรรมของ B1A4 หรือไม่ ในวันที่ 16 พฤศจิกายน 2018 ดับเบิลยูเอ็มเอนเตอร์เทนเมนต์ได้ประกาศว่าจินยองจะไม่โปรโมตกับวงในขณะนี้ แต่อย่างไรก็ตาม ทางต้นสังกัดไม่ได้กล่าวว่าจินยองถอนตัวออกจากวง B1A4 และจินยองยังคงเป็นสมาชิกของ B1A4 อยู่ หลังจากนั้นจินยองได้เซ็นสัญญาใหม่กับ Link 8 Entertainment และก่อตั้งสตูดิโอ J.GROUND ของตัวเองขึ้น ในปี 2018 จินยองได้รับบทนำในโรแมนติกดราม่าของเน็ตฟลิกซ์เรื่อง My First First Love (วุ่นนัก รักแรก)  และเว็บดราม่า Wind-Bell ในเดือนตุลาคมปีเดียวกัน
ในวันที่ 12 เมษายน 2021 ทางต้นสังกัด BB Entertainment เปิดเผยว่าได้เซ็นสัญญากับจินยองและมีแผนที่จะสนับสนุนความสามารถหลากหลายด้านของจินยอง ไม่ว่าจะเป็นการแสดง การแต่งเพลง และด้านดนตรี เดือนเมษายน 2021 จินยองได้ยืนยันรับเล่นละครเรื่องใหม่ 경찰수업 (Police Class) ทางช่อง KBS2 รับบทเป็น "คังซอนโฮ" นักศึกษาใหม่ของมหาวิทยาลัยตำรวจ ซึ่งเป็นเรื่องราวเกี่ยวกับนักสืบที่อุทิศทุกสิ่งทุกอย่างเพื่อเอาชนะอาชญากรและอดีตแฮ็กเกอร์ที่สามารถแก้ไขปัญหาทุกอย่างได้ด้วยสติปัญญาอันชาญฉลาดของเขา โดยทั้งสองได้พบกันที่มหาวิทยาลัยตำรวจในฐานะศาสตราจารย์และนักศึกษา และพวกเขาได้ร่วมมือกันเพื่อสืบสวนคดีต่างๆ
แหล่งข้อมูลอื่น
1991
ซากีร์ ฮุสเซน (นักการเมือง)
'''ดร. ซากีร์ ฮุสเซน''' (زاکِر حسین) เกิดเมื่อวันที่ 8 กุมภาพันธ์ พ.ศ. 2440 เป็นประธานาธิบดีคนที่ 3 ของอินเดีย และเป็นประธานาธิบดีคนแรกที่เป็นชาวมุสลิม ซากีร์ ฮุสเซนสำเร็จการศึกษาระดับปริญญาเอกจากมหาวิทยาลัยเบอร์ลิน ในคณะเศรษฐศาสตร์ ซากีร์ ฮุสเซนเสียชีวิตเมื่อวันที่ 6 กรกฎาคม พ.ศ. 2512 ร่างของเขาฝังอยู่ในวิทยาเขตของญามียะ มิลลิยะ อิสลามิยะ ในนิวเดลี
มรกต แสงทวีป
มรกต แสงทวีป (สกุลเดิม: กิตติสาระ; เกิด 1 กุมภาพันธ์ พ.ศ. 2527) ชื่อเล่น เอมมี่ เป็นนักแสดงและนางแบบชาวไทย มิสไทยแลนด์ยูนิเวิร์สประจำปี พ.ศ. 2547 และเป็นตัวแทนประเทศไทยเข้าร่วมการประกวดนางงามจักรวาล 2004 ที่ประเทศเอกวาดอร์ มีชื่อเสียงจากบทบาทนางร้าย เช่น “เจ้าแม่ทอหูก“ จากละคร ภูตแม่น้ำโขง, “มิกิ“ จากละคร มนตราแห่งรัก, และ “คุณสน“ จากละคร อาญารัก นอกจากนี้ยังแข่งรถในงาน Toyota Motor Sport หลายครั้ง
ประวัติ
มรกตเกิดวันที่ 1 กุมภาพันธ์ พ.ศ. 2527 ณ ลอนดอน, ประเทศอังกฤษ เป็นบุตรีของ ธีรวุฒิ กับ งามนิจ กิตติสาระ สำเร็จปริญญาตรี คณะนิติศาสตร์ Bachelor of Law at Brunel University ลอนดอน ประเทศอังกฤษ และปริญญาตรี Bachelor of Design majoring in Fashion Marketing at Raffles International College (วิทยาลัยนานาชาติราฟเฟิลส์) ประเทศไทย ปัจจุบันสมรสกับ จิรายุทธ แสงทวีป ในวันที่ 21 พฤศจิกายน พ.ศ. 2558 ทั้งคู่มีบุตรชายด้วยกันหนึ่งคนชื่อ สายน้ำ แสงทวีป ชื่อเล่น สายน้ำ เกิดเมื่อวันที่ 11 ธันวาคม พ.ศ. 2561
ละครโทรทัศน์
ละครช่อง 7
การเลือกตั้งสหพันธรัฐในเยอรมนี พ.ศ. 2552
'''การเลือกตั้งสหพันธรัฐในเยอรมนี พ.ศ. 2552''' จัดขึ้นเมื่อวันที่ 27 กันยายน พ.ศ. 2552 ในการเลือกตั้งครั้งนี้อังเกลา แมร์เคิลนำพรรคสหภาพประชาธิปไตยคริสเตียนและพรรคสหภาพสังคมคริสเตียน (CDU/CSU) ชนะการเลือกตั้งเป็นสมัยที่ 2 ติดต่อกัน โดยได้รับที่นั่งรวมกัน 239 ที่นั่ง แต่ที่นั่งของพรรคน้อยกว่ากึ่งหนึ่งของจำนวนที่นั่งในสภาผู้แทนราษฎร ทำให้ต้องจัดตั้งรัฐบาลเสียงข้างมากกับพรรคประชาธิปไตยเสรี (FDP) ซึ่งได้รับที่นั่ง 93 ที่นั่ง พรรคประชาธิปไตยสังคม (SPD) ได้รับที่นั่ง 146 ที่นั่ง พรรคซ้ายได้รับที่นั่ง 76 ที่นั่ง พรรคกรีนได้รับที่นั่ง 68 ที่นั่ง
รูปแบบการเลือกตั้ง
สภาผู้แทนราษฎร (Bundestag) ใช้ระบบเลือกตั้งแบบผสม (Mixed-member proportional representation) คือ ระบบเขต และ บัญชีรายชื่อ
== ผลการเลือกตั้ง ==
รัฐประหารในประเทศไทย พ.ศ. 2491
'''รัฐประหาร 6 เมษายน พ.ศ. 2491''' เกิดขึ้นในเช้าวันอังคารที่ 6 เมษายน พ.ศ. 2491 เป็นการทำรัฐประหารโดยบุคคลกลุ่มเดียวกันกับที่ทำรัฐประหารรัฐบาล พล.ร.ต.ถวัลย์ ธำรงนาวาสวัสดิ์ เมื่อวันที่ 8 พฤศจิกายน พ.ศ. 2490 กล่าวคือเป็นกลุ่มบุคคลที่สนับสนุน จอมพล ป. พิบูลสงคราม อดีตนายกรัฐมนตรี ที่พ้นตำแหน่งไปภายหลังการสิ้นสุดสงครามโลกครั้งที่สอง
เหตุการณ์
โดยที่ภายหลังจากกลุ่มนายทหารนำโดย พล.ท.ผิน ชุณหะวัณ (ยศขณะนั้น) ได้ทำการรัฐประหารรัฐบาล พล.ร.ต.ถวัลย์ ธำรงนาวาสวัสดิ์ เมื่อวันที่ 8 พฤศจิกายน พ.ศ. 2490 แล้วได้แต่งตั้งให้ นายควง อภัยวงศ์ หัวหน้าพรรคประชาธิปัตย์ พรรคฝ่ายค้านในสภาผู้แทนราษฎร รักษาการในตำแหน่งนายกรัฐมนตรี เพื่อจัดการเลือกตั้งทั่วไปสมาชิกสภาผู้แทนราษฎร (ส.ส.)
ต่อมาในการเลือกตั้งวันที่ 29 มกราคม พ.ศ. 2491 พรรคประชาธิปัตย์ สามารถชนะการเลือกตั้งได้รับเสียงสูงสุดในสภาฯ นายควง อภัยวงศ์ ในฐานะ หัวหน้าพรรคได้ดำรงตำแหน่งนายกรัฐมนตรีสืบต่อ ท่ามกลางสภาพแวดล้อมที่บ่งชี้ว่า ผู้มีอำนาจที่แท้จริงก็คือ จอมพล ป. พิบูลสงคราม ผู้บัญชาการทหารแห่งชาติ ที่ทางคณะรัฐประหารได้แต่งตั้งให้ดำรงตำแหน่งนี้ และให้การสนับสนุนนั่นเอง และมีความเป็นไปได้ว่าอาจมีการรัฐประหารซ้อน เพราะทั้งก่อนและหลังการเลือกตั้ง ได้มีความพยายามของกลุ่มบุคคลกลุ่มหนึ่ง พยายามที่จะมิให้นายควง ดำรงตำแหน่งนายกรัฐมนตรี ถึงขนาดได้เข้าเฝ้า พระวรวงศ์เธอ พระองค์เจ้าธานีนิวัต กรมหมื่นพิทยลาภพฤฒิยากร ประธานองคมนตรี เพื่อมิให้แต่งตั้งนายควง แต่ทางพระองค์เจ้าธานีนิวัตฯ ได้ตอบว่า ปล่อยให้เป็นกระบวนการของสภาฯ อีกทั้งคณะรัฐบาลของนายควง ก็ได้มีความขัดแย้งกับคณะรัฐประหาร ในเรื่องของการแต่งตั้ง พ.ต.ท.เผ่า ศรียานนท์ รองอธิบดีกรมตำรวจ หนึ่งในสมาชิกคณะรัฐประหารเป็นรัฐมนตรีช่วยว่าการกระทรวงมหาดไทย แต่ทาง พล.ท.ชิต มั่นศิลป์ สินาดโยธารักษ์ รัฐมนตรีว่าการกระทรวงมหาดไทยไม่เห็นชอบด้วย เนื่องจากคณะรัฐประหารหลังการรัฐประหารใหม่ ๆ ได้ประกาศว่าจะไม่แทรกแซงการทำงานของรัฐบาล ซึ่งในเรื่องทั้งหมดนี้ พล.ท.กาจ กาจสงคราม รองหัวหน้าคณะรัฐประหารได้ออกมาประกาศว่า ไม่เป็นความจริง และคณะรัฐประหารมิได้มีความต้องการที่จะทำการรัฐประหารอีกครั้ง
หลังจากการเลือกตั้งไม่นาน ได้มีกลุ่มคนจำนวนหนึ่ง เรียกตัวเองว่า "คณะประชาธิปไตย" ประกอบด้วยนักการเมืองกลุ่มหนึ่ง นำโดย พล.ท.พระยาเทพหัสดิน รวมทั้ง ส.ส.ของพรรคประชาธิปัตย์เองด้วยส่วนหนึ่ง เช่น นายเลื่อน พงษ์โสภณ, นายฟอง สิทธิธรรม, นายเลียง ไชยกาล ได้รวมตัวกันสนับสนุน จอมพล ป. ให้ดำรงตำแหน่งนายกรัฐมนตรีอีกครั้ง โดยเขียนลงไปในป้ายประกาศว่าจะขอ "สนับสนุนจอมพล ป.ตลอดกาล" ซึ่งคนกลุ่มนี้ได้เคลื่อนไหวรวมตัวกันที่สนามหลวงและสวนลุมพินี พร้อมกับได้ล่ารายชื่อบุคคลต่าง ๆ เพื่อให้สนับสนุน จอมพล ป.
จากนั้นในวันที่ 6 เมษายน พ.ศ. 2491 เวลาประมาณ 09.00 น. ซึ่งตรงกับวันจักรี อันเป็นวันหยุดราชการ กลุ่มนายทหารจำนวน 4 คน ประกอบด้วย พ.ท.ก้าน จำนงภูมิเวท, พล.ต.สวัสดิ์ สวัสดิรณชัย สวัสดิเกียรติ, พ.อ.ขุนศิลป์ศรชัย และ พ.ท.ละม้าย อุทยานานนท์ ได้แต่งกายเต็มยศขัดกระบี่ถือปืนเข้าพบ นายควง อภัยวงศ์ ที่บ้านพักในซอยตรงข้ามสนามกีฬาแห่งชาติ อ้างเหตุเรียกร้องให้นายควงจ่ายเงินจำนวน 28 ล้านบาท อันเป็นค่าใช้จ่ายระหว่างเดินทางกลับจากเชียงตุง หลังการสิ้นสุดสงครามโลกครั้งที่สอง ซึ่งได้ทำการเบิกจ่ายก่อนหน้านั้นแล้วจากกระทรวงการคลัง จำนวน 9 ล้านบาท แต่นายควงไม่ยอมจ่าย ซึ่งเรื่องนี้เป็นความขัดแย้งระหว่างนายควงกับทหารกลุ่มนี้มาอยู่ก่อนแล้ว ที่ทำให้ก่อนหน้านั้นมีข่าวลือว่าจะเกิดการรัฐประหาร และที่สุดขอให้นายควงลาออกจากตำแหน่งนายกรัฐมนตรีภายใน 24 ชั่วโมง โดยอ้างว่าคณะนายทหารที่ทำการรัฐประหาร 8 พฤศจิกายน พ.ศ. 2490 นั้น เห็นว่ารัฐบาลนายควงไม่สามารถแก้ไขปัญหาภาวะเศรษฐกิจของชาติที่ตกต่ำลงได้ โดยเฉพาะเรื่องค่าครองชีพที่พุ่งสูงขึ้นมาก
ที่สุดในเวลา 16.00 น. ที่ประชุมได้ร่างใบกราบบังคมทูลลาออกของนายควงเสร็จ และมีมติให้ นายควงพ้นจากตำแหน่งนายกรัฐมนตรี ในวันที่ 8 เมษายน พ.ศ. 2491 และปลายเดือนเมษายน ปีเดียวกันนั้น คณะรัฐมนตรีมีมติให้ จอมพล ป. พิบูลสงคราม ดำรงตำแหน่งนายกรัฐมนตรีสืบต่อ เป็นการเริ่มต้นครองอำนาจของ จอมพล ป. ครั้งใหม่ที่ยาวนานถึงเกือบ 10 ปี
เอลิซาเบธแห่งฮ็อลชไตน์-เรนส์บวร์ค
เอลิซาเบธแห่งฮ็อลชไตน์-เรนส์บวร์ค (ราว ค.ศ. 1300 - ก่อน ค.ศ. 1340) เป็นผู้สำเร็จราชการแห่งดัชชีซัคเซิน-เลาเอินบวร์ค ในช่วงที่บุตรชายยังอยู่ในวัยเยาว์ในช่วงปีค.ศ. 1321 จนถึงค.ศ. 1330 เอลิซาเบธได้รับคำแหน่งจากการสมรสสองครั้ง ครั้งที่หนึ่งคือ ดัชเชสแห่งซัคเซิน-เลาเอินบวร์ค และครั้งที่สองคือยุวสมเด็จพระราชินีแห่งเดนมาร์ก (ค.ศ. 1330 - 1331) โดยเสกสมรสกับอีริค คริสตอฟเฟอร์เซนแห่งเดนมาร์ก พระราชโอรสในพระเจ้าคริสตอฟเฟอร์ที่ 2 แห่งเดนมาร์ก
พระชนม์ชีพ
เอลิซาเบธเป็นสมาชิกตระกูลชอมบวร์ค เป็นธิดาในไฮน์ริชที่ 1 เคานท์แห่งฮ็อลชไตน์-เรนส์บวร์คกับเฮลวิกแห่งโบรงก์ฮอสต์ สวามีคนแรกของพระนางคือโยฮันน์ที่ 2 ดยุกแห่งซัคเซิน-เลาเอินบวร์ค ซึ่งสมรสกันราวปีค.ศ. 1315 เอลิซาเบธมีบุตรชายซึ่งสืบตำแหน่งต่อจากสวามีคือ อัลเบร็คท์ที่ 4 ดยุกแห่งซัคเซิน-เลาเอินบวร์ค แต่พระนางต้องเป็นผู้สำเร็จราชการดัชชีในช่วงที่บุตรชายยังอยู่ในวัยเยาว์
ในปีค.ศ. 1330 ดัชเชสม่ายเอลิซาเบธได้เสกสมรสกับอีริค คริสตอฟเฟอร์เซน ยุวกษัตริย์แห่งเดนมาร์ก ซึ่งเป็นพระราชโอรสในพระเจ้าคริสตอฟเฟอร์ที่ 2 แห่งเดนมาร์ก ศัตรูของเกอร์ฮาร์ดที่ 3 เคานท์แห่งฮ็อลชไตน์-เรนส์บวร์ค ผู้เป็นพี่ชายของพระนาง ทั้งสองพระองค์ไม่มีพระโอรสธิดาด้วยกัน และการเสกสมรสถูกบอกล้างในปีถัดมา อดีตพระสวามีของพระนางสวรรคตในสงครามกับฮ็อลชไตน์ในปีค.ศ. 1332
อ้างอิง
13001340
อนึ่ง คิดถึงพอสังเขป
อนึ่ง คิดถึงพอสังเขป เป็นภาพยนตร์ไทยที่ออกฉายในปี พ.ศ. 2535 โดยค่ายไฟว์สตาร์โปรดักชั่น กำกับโดยบัณฑิต ฤทธิ์ถกล ภาพยนตร์เรื่องนี้สร้างจากประสบการณ์หลายยุคในหลายโรงเรียนโดยผู้ร่วมเขียนเรื่องและบทภาพยนตร์ เป็นเรื่องราวของความรักและมิตรภาพ ของนักเรียน ม.6 กลุ่มหนึ่ง โดยใช้ชื่อตามสถานที่ถ่ายทำคือ โรงเรียนยุพราชวิทยาลัย จังหวัดเชียงใหม่ ภาพยนตร์เรื่องนี้ได้เป็นที่แจ้งเกิดของดาราวัยรุ่นหลายคนในยุคนั้น เช่น แอน ทองประสม แคทลียา อิงลิช สายธาร นิยมการณ์ และยังแจ้งเกิด วงบอยสเก๊าท์ ในปีถัดมา
นอกจากนี้ยังเป็น 1 ใน 6 ภาพยนตร์เรื่องแรกของนักแสดงหญิงเจ้าบทบาท “แอน ทองประสม” ที่ถูกนำมารีมาสเตอร์ใหม่เพื่อเป็นการรำลึกถึงหนังเก่าสมัยอดีต
และในปี 2565 จะนำเค้าโครงเรื่องบางส่วนมาสร้างเป็นละครโทรทัศน์ครั้งแรกโดยใช้ชื่อ พอเพียง ออกอากาศทาง สถานีโทรทัศน์ NBTผลิตโดย กันตนา
คิโย โมงิ
คิโย โมงิ เป็นนักวิทยาแผ่นดินไหวที่โด่งดังในประเทศญี่ปุ่น ได้รับสมญาว่า "นักวิเคราะห์แผ่นดินไหวที่วิเคราะห์แผ่นดินไหวได้แม่นยำที่สุดมากของประเทศญี่ปุ่น" และเป็นอดีตประธานคณะกรรมการประสานงานโครงการแผ่นดินไหวญี่ปุ่น (CCEP) คิโย โมงิได้ดำรงตำแหน่งผู้อำนวยการสถาบันการค้นหาแผ่นดินไหว มหาวิทยาลัยนครโตเกียว และผู้เชี่ยวชาญระดับพิเศษ มหาวิทยาลัยนิเฮ็น และเป็นศาสตราจารย์กิตติคุณที่มหาวิทยาลัยนครโตเกียว เนื่องจากประเทศญี่ปุ่นเกิดเหตุแผ่นดินไหวบ่อยครั้ง เขาจึงหันมาสนใจนิวเคลียร์ในญี่ปุ่น
พลังงานนิวเคลียร์
หลังจากความเสียหายของโรงไฟฟ้านิวเคลียร์คาชิวาซากิ-คาริวะ ในเหตุการณ์แผ่นดินไหวญี่ปุ่นค.ศ. 2007 คิโย โมงิเรียกร้องให้ปิดโรงไฟฟ้านิวเคลียร์ฮามาโอกะ ในปีพ.ศ. 2547 เขาได้บอกว่าปัญหานี้เป็นปัญหาสำคัญและอาจกลายเป็นภัยพิบัติที่มนุษย์สร้างขึ้นก็ได้
โมเดลโมงิ
ในปีพ.ศ. 2501 คิโย โมงิได้รับเป็นผู้ดูแลหลักในการรับผิดชอบในการศึกษาและความเข้าใจระบบกลไกของภูเขาไฟ หลังจากศึกษาข้อมูลจากหลายแหล่งเขาสรุปว่าโซลูชันทางคณิตศาสตร์ที่ยามากาว่า พัฒนาขึ้นในปีพ.ศ. 2498
สโมสรฟุตบอลบาร์เซโลนาในฤดูกาล 2014–15
ฤดูกาล 2014-15 ของ สโมสรฟุตบอลบาร์เซโลนา ซึ่งเป็นฤดูกาลที่ 115 ของสโมสรและเป็นฤดูกาลที่ 84 ของการได้อยู่บนลีกสูงสุดของสเปน.
พฤษภาคม
เมื่อสิ้นสุดฤดูกาล 2013–14 สัญญาของผู้รักษาประตู โคเซ มานวยล์ ปินโต และ บิกตอร์ บัลเดส ได้หมดลง และไม่ได้ต่อสัญญาใหม่ บาร์เซโลนาได้เซ็นสัญญาอย่างรวดเร็วกับ มาร์ก-อังเดร เทอร์ ชเตเกิน จากโบรุสซีอาเมินเชินกลัทบัค ทีมในลีกบุนเดิสลีกา และ เกลาดีโอ บราโบ จากเรอัลโซเซียดัด ในวันที่ 15 พฤษภาคม การ์เลส ปูยอล ผู้ซึ่งเป็นกัปตันทีมบาร์เซโลนามายาวนาน ก็ได้ตัดสินใจลาวงการฟุตบอลหลังจากที่เล่นให้กับบาร์เซโลนามานานถึง 15 ปี ปูยอลจึงได้เป็นผู้ช่วยผู้จัดการด้านฟุตบอลให้กับ อันโดนี ซูบีซาร์เรตา ในวันที่ 19 พฤษภาคม ลุยส์ เอนรีเก ได้ถูกยืนยันแล้วว่าจะเป็นผู้จัดการทีมคนต่อไป ต่อจากเคราร์โด มาร์ตีโน เมื่อสิ้นสุดฤดูกาล เอนรีเกกลับมาสู่บาร์ซาหลังจากที่เป็นผู้จัดการทีมบาร์เซโลนา เบในช่วง พ.ศ. 2551 - 2554
มิถุนายน
ในวันที่ 12 มิถุนายน บาร์เซโลนา และ เชลซี ทีมจากพรีเมียร์ลีก ได้ตกลงกันในการซื้อขาย เชสก์ ฟาเบรกัส ด้วยค่าตัว 33 ล้านยูโร การย้ายทีมครั้งนี้ของฟาเบรกัส เป็นการกลับไปเล่นในลอนดอน หลังจากที่เขาเริ่มอาชีพฟุตบอลในฐานะนักเตะอาร์เซนอล ในวันที่ 16 มิถุนายน บาร์เซโลนาเซ็นสัญญากับ อีวาน ราคีทิช จากเซบิยา ด้วยค่าตัว 18 ล้านยูโร พร้อมกับการยืมตัวของแดนิส ซัวเรซ เป็นระยะเวลาสองฤดูกาล ราคีทิชมาร่วมทีมบาร์เซโลนา หลังจากที่พาเซบิยาคว้าแชมป์ยูฟ่ายูโรปาลีก ฤดูกาล 2013-14 และเขาก็ได้เป็นผู้เล่นยอดเยี่ยมในการแข่งขันรอบชิงชนะเลิศด้วย
กรกฎาคม
ในวันที่ 9 กรกฎาคม มีการยืนยันจากบาร์เซโลนาว่า โยนาตัน โดส ซานโตส จะย้ายไปบิยาร์เรอัล ด้วยค่าตัว 2 ล้านยูโร แต่โชคร้ายที่เวลาส่วนใหญ่ในฤดูกาลของบร์เซโลนากับเขา เป็นการรักษาจากอาการบาดเจ็บเอ็นที่หัวเข่า ซึ่งเกิดขึ้นเมื่อ วันที่ 23 ตุลาคม พ.ศ. 2556 การย้ายทีมครั้งนี้ โยนาตันจะกลับไปร่วมทีมกับพี่ชายของเขา โยบานี โดส ซานโตส นับตั้งแต่พวกเขาเล่นด้วยกันในทีมเยาวชนของบาร์เซโลนา ในวันที่ 10 กรกฎาคม บาร์เซโลนาได้ยืนยันว่าจะยกเลิกสัญญากับ อีซัก เกวงกา เกวงกาได้ตัดสินใจไปร่วมทีมเดปอร์ติโบเดลาโกรุญญา ที่ซึ่งเขาเซ็นสัญญาเป็นระยะเวลา 1 ฤดูกาลกับทีมกาลิเซียน ในวันเดียวกัน บาร์เซโลนาก็ได้ขายอเล็กซิส ซานเชซ ไปยังอาร์เซนอล ด้วยค่าตัว 42 ล้านยูโร ซานเชซไปจากบาร์เซโลนา หลังจากที่อยู่มา 3 ปี ที่ซึ่งเขาลงสนามทั้งหมด 141 นัด และยิงประตูไป 47 ประตู รวมทั้งสถิติฤดูกาลส่วนตัวของเขา ด้วย 21 ประตูในช่วงฤดูกาล 2013-14  ในวันที่ 11 กรกฎาคม บาร์เซโลนา และ ลิเวอร์พูล ได้ยืนยันเกี่ยวกับการซื้อขาย ลุยส์ ซัวเรซ ด้วยค่าตัว 75 ล้านปอนด์ ผู้ที่ได้รางวัลรองเท้าทองคำ หลังจากที่ค้าแข้งให้กับลิเวอร์พูลเป็นระยะเวลา 4 ฤดูกาล ด้วยการยิงประตูไป 82 ประตูในการลงสนาม 133 ครั้ง แต่บาร์เซโลนาก็ยังคงไม่มีซัวเรซ เนื่องจากถูกแบน 4 เดือนจากมีความผิดในการไปกัดกองหลังชาวอิตาลี จอร์โจ กีเอลลีนี ระหว่างฟุตบอลโลก 2014 การแบนครั้งนี้ หมายความว่าซัวเรซจะไม่สามารถเล่นให้บาร์เซโลนาได้จนกระทั่งวันที่ 26 ตุลาคม ในวันเดียวกัน โอเยร์ โอลาซาบัล ได้ย้ายไปกรานาดา โดยไม่มีค่าตัวไปยังทีมอันดาลูซิอาน ในวันที่ 16 กรกฎาคม บาร์เซโลนายืนยันว่าจะมีการยืมตัว กริสเตียน เตโย ไปยังปอร์ตู ด้วยค่าตัว 2 ล้านยูโร และมีตัวเลือกในการซื้ออยู่ที่ 8 ล้านยูโร และบาร์เซโลนายังแจ้งว่า อาเดรียนู กองหลังชาวบราซิล มีอาการหัวใจเต้นผิดปกติ และต้องพักฟื้น 4-6 สัปดาห์ ในวันที่ 19 กรกฎาคม บาร์เซโลนาได้เริ่มแข่งนัดกระชับมิตรกับเรเกรอาตีโบอูเอลบา การแข่งขันนี้จบลงด้วยผล 0-1 ด้วยลูกยิงของโจน โรมัน ในนาทีที่ 66 ในวันที่ 22 กรกฎาคม บาร์เซโลนาขายโบยัน เกอร์กิช ให้กับสโตกซิตี ในวันที่ 23 กรกฎาคม บาร์เซโลนายืนยันการซื้อขายเฌเรมี มาตีเยอ จากบาเลนเซีย ด้วยค่าตัว 20 ล้านยูโร มาตีเยอเซ็นสัญญากับบาร์ซาเป็นระยะเวลา 4 ฤดูกาล ด้วยค่าตัวย้ายออก 50 ล้านยูโร ในการซื้อขายนี้ มาตีเยอกลายเป็นนักเตะที่มีอายุเกิน 30 ปี ที่ถูกซื้อขายด้วยค่าตัวสูงที่สุด
สิงหาคม
ในวันที่ 9 สิงหาคม บาร์เซโลนายืนยันว่าจะมีการเซ็นสัญญากับ โตมัส เฟอร์มาเลิน กองหลังชาวเบลเยียม จากอาร์เซนอล ด้วยค่าตัว 19 ล้านยูโร วันถัดมาบาร์เซโลนายังยืนยันว่าอีบราฮิม อาเฟิลไล จะถูกยืมตัวโดยโอลิมเปียกอส ในวันที่ 14 สิงหาคมศาลอนุญาโตตุลาการกีฬา ได้ยืนยันโทษแบนของซัวเรซ ว่าให้ละเว้นจากฟุตบอลเป็นระยะเวลา 4 เดือน อย่างไรก็ตามซีเอเอสก็ยกเลิกโทษ "ห้ามยุ่งเกี่ยวกับฟุตบอล" ของเขาและอนุญาตให้เขาลงฝึกซ้อมกับบาร์เซโลนาได้ บาร์เซโลนายังยืนยันอีกว่าจะมีการยืมตัวของฌาราร์ต เด็วลูเฟ็ว โดยเซบิยาเป็นระยะเวลา 1 ฤดูกาล ในวันที่ 19 สิงหาคม บาร์เซโลนาถูกพิจารณาโดยฟีฟ่าว่าห้ามยุ่งเกี่ยวกับตลาดนักเตะนับตั้งแต่ตลาดนักเตะฤดูหนาว จนถึงตลาดนักเตะของฤดูกาลหน้า ด้วยเหตุผลที่ว่า บาร์ซาได้ละเมิดการเกี่ยวข้องกับซื้อขายหรือเซ็นสัญญากับนักเตะที่อายุต่ำกว่า 18 ปี ในวันที่ 24 สิงหาคม บาร์เซโลนาก็เริ่มเล่นในลีกลาลิกา โดยชนะเอลเช่ ด้วยผล 3-0 ที่สนามกัมนอว์ ในวันที่ 27 สิงหาคม บาร์เซโลนาก็ยืนยันว่าได้บรรลุข้อตกลงในการซื้อขาย โดกลัส จากเซาเปาลู ในวันที่ 30 สิงหาคม บาร์เซโลนายืนยันว่าได้บรรลุข้อตกลงในการยืมตัว อเล็กซานเดอร์ ซง ไปยังเวสต์แฮม ในวันถัดมา บาร์เซโลนาก็ชนะในการเยือนครั้งแรกกับบิยาร์เรอัล ด้วยผล 1-0 โดยซานโดร กองหน้าจากบาร์ซาเบ
ย้ายออก
รวมตัวเลขจำนวนเงินที่ขายทั้งสิ้น: 80.8 ล้านยูโร
รายได้สุทธิ: 76.45 ล้านยูโร
อันดับผู้ทำประตูสูงสุด
อัปเดตล่าสุด: 24 พฤษภาคม 2015
นัด
เวลาแข่งขันใน CET
สถานีวิทยุกระจายเสียงเพื่อการเกษตร
พ.ศ. 2503 พลเอกสุรจิต จารุเศรณี รัฐมนตรีว่าการกระทรวงเกษตรและสหกรณ์สมัยนั้น ได้พิจารณาเห็นว่ามีสถานีวิทยุจำนวนมากในประเทศไทยจึงน่าจะมีสถานีวิทยุฯ เพื่อเป็นสื่อในการถ่ายทอดความรู้และวิชาการทางด้านการเกษตรให้เกษตรกรได้นำไปปรับปรุงการทำไร่นารวมทั้งเผยแพร่ข่าวโดยเฉพาะข่าวราคาสินค้าเกษตรกรรมซึ่งมีความสำคัญต่อเกษตรกรอย่างยิ่งซึ่งเกษตรกร ควรจะได้รับทราบความเคลื่อนไหวของผลิตผลการเกษตรทั้งภายในและต่างประเทศทุกระยะ เพื่อจะได้วางแผนการผลิตได้ถูกต้องโดยได้รับผลกำไรสูงสุดและไม่ถูกเอาเปรียบจากพ่อค้าคนกลางและข่าวดินฟ้าอากาศซึ่งมีความเกี่ยวข้องกับการเพาะปลูกและเพื่อเตรียมการในด้านการเกษตรและหลีกเลี่ยงภัยธรรมชาติในขณะนั้น พลเอกสุรจิต จารุเศรณีดำรงตำแหน่งอธิบดีกรมประชาสัมพันธ์ได้จัดตั้งคณะกรรมการร่วมระหว่างกระทรวงเกษตรและสหกรณ์กับกรมประชาสัมพันธ์ดำเนินการกระจายเสียงวิทยุการเกษตรขึ้นโดยใช้ห้องส่งกระจายเสียงของสถานีวิทยุ ปชส.8 ที่ซอยอารีย์ ถนนพหลโยธิน ซึ่งเดิมเป็นห้องส่งกระจายเสียงภาคภาษาจีน
การออกอากาศ
ปัจจุบันสถานีวิทยุกระจายเสียงเพื่อการเกษตร ได้จัดทำรายการ ณ ห้องส่งสถานีวิทยุกระจายเสียงเพื่อการเกษตร อาคารสถานีวิทยุกระจายเสียงเพื่อการเกษตร ณ เกษตรกลางบางเขน และ ส่งออกอากาศ ณ อาคารเครื่องส่งกระจายเสียง สถานีวิทยุกระจายเสียงเพื่อการเกษตร ศูนย์วิจัยข้าว อำเภอธัญบุรี จังหวัดปทุมธานี เพราะพื้นที่เกษตรกลางบางเขนอยู่ในเขตทางขึ้นลงของเครื่องบินของท่าอากาศยานนานาชาติดอนเมือง และท่าอากาศยานทหารดอนเมือง (บน.6) จึงไม่สามารถตั้งเสาอากาศด้วยความสูงได้ เช่นเดียวกับสถานีวิทยุกระจายเสียงมหาวิทยาลัยเกษตรศาสตร์ จึงต้องส่งออกอากาศด้วยการถ่ายทอดสัญญาณไป  ณ อำเภอธัญบุรี
โอเมกาคนครึ่งม้า
โอเมกาคนครึ่งม้า (Omega Centauri; หรือ เอ็นจีซี 5139) เป็นกระจุกดาวทรงกลม ที่พบเห็นอยู่ในบริเวณกลุ่มดาวคนครึ่งม้า ค้นพบโดย เอ็ดมันด์ ฮัลเลย์ เมื่อ ค.ศ. 1677 ซึ่งในเบื้องแรกบันทึกมันเอาไว้ว่าเป็นเนบิวลา ก่อนหน้านี้ โอเมกาคนครึ่งม้าเคยถูกบันทึกอยู่ในรายชื่อดาวฤกษ์ของทอเลมีก่อนหน้านี้ 2000 ปี ในรายชื่อวัตถุทางดาราศาสตร์ของ ลาซายล์ ได้รวบรวมเอาไว้ในหมายเลข I.5 ผู้แรกที่ค้นพบว่ามันคือกระจุกดาวทรงกลม ได้แก่นักดาราศาสตร์ชาวอังกฤษ จอห์น วิลเลียม เฮอร์เชล ในราวคริสต์ทศวรรษ 1830
โรงเรียนเตรียมอุดมศึกษาน้อมเกล้า
โรงเรียนเตรียมอุดมศึกษาน้อมเกล้า เป็นโรงเรียนมัธยมศึกษาขนาดใหญ่พิเศษสังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่เลขที่ 22/24 ถนนรามคำแหง แขวงราษฎร์พัฒนา เขตสะพานสูง กรุงเทพมหานคร ซึ่งคุณย่าฉวี ทัศนปรีดา มีความรู้สึกซาบซึ้งและสำนึกในพระมหากรุณาธิคุณของพระบาทสมเด็จพระเจ้าอยู่หัว ที่ทรงแผ่เมตตาบารมีคุ้มเกล้าฯ พสกนิกร ชาวไทย โดยเฉพาะอย่างยิ่งทรงสนพระราชหฤทัยเป็นพิเศษ ในด้านการศึกษาของเยาวชน คุณย่าฉวี ทัศนปรีดาจึงได้เข้าเฝ้าสมเด็จพระเทพรัตนราชสุดาฯ สยามบรมราชกุมารี น้อมเกล้าน้อมกระหม่อมถวายที่ดินถมแล้วจำนวน 10 ไร่ 3 งาน 28 ตารางวา (ปัจจุบันมีเนื้อที่ 15 ไร่ 93 ตารางวา) เมื่อวันพุธที่ 10 สิงหาคม 2526 เพื่อพระราชทานแก่กระทรวงศึกษาธิการ และได้ประกาศจัดตั้งโรงเรียนเมื่อวันที่ 11 สิงหาคม 2526 โดยใช้ชื่อว่า "โรงเรียนเตรียมอุดมศึกษาน้อมเกล้า" ตามความประสงค์ของคุณย่าฉวี ทัศนปรีดา ทั้งนี้ คุณหญิงสุชาดา ถิระวัฒน์ ดำรงตำแหน่งผู้ตรวจการกระทรวงศึกษาธิการในขณะนั้นเป็นผู้ประสานงานในการจัดตั้ง
พระเกี้ยว
พระเกี้ยว หรือ จุลมงกุฎ เป็นศิราภรณ์ประดับพระเกศาหรือพระเศียรของพระราชโอรสและพระราชธิดาของพระมหากษัตริย์ และเป็นพิจิตรเลขาประจำรัชกาลในพระบาทสมเด็จพระจุลจอมเกล้าเจ้าอยู่หัว ทั้งนี้เพราะ พระนามาภิไธยของพระบาทสมเด็จพระจุลจอมเกล้าเจ้าอยู่หัวนั้น คือ "จุฬาลงกรณ์" ซึ่งแปลว่า เครื่องประดับศีรษะ หรือ จุลมงกุฎ ซึ่งมีความหมายเชื่อมโยงกับพระนามาภิไธยของพระบาทสมเด็จพระจอมเกล้าเจ้าอยู่หัว นั่นคือ "มงกุฎ" อีกทั้ง พระปรมาภิไธยในพระบาทสมเด็จพระจุลจอมเกล้าเจ้าอยู่หัว ยังมีหมายความว่า "พระจอมเกล้าน้อย" อีกด้วย เมื่อพระนามาภิไธยเดิมและพระปรมาภิไธยเดิมของพระบาทสมเด็จพระจุลจอมเกล้าเจ้าอยู่หัวมีความหมายว่าพระเกี้ยว หรือจุลมงกุฎ จึงได้ใช้พระเกี้ยวหรือจุลมงกุฎวางบนเบาะ เป็นพิจิตรเลขาประจำรัชกาลของพระองค์
การได้รับพระราชทานพระบรมราชานุญาต ใช้พระเกี้ยวเป็นสัญลักษณ์ประจำโรงเรียนเตรียมอุดมศึกษาน้อมเกล้าตามคำกราบบังคมทูลขอพระราชทานพระบรมราชานุญาต ของ  คุณหญิงสุชาดา ถิระวัฒน์  ผู้ประสานงานในการก่อตั้งโรงเรียนนับเป็นพระมหากรุณาธิคุณอย่างหาที่เปรียบมิได้ เป็นมงคลอันสูงส่งที่เราชาวเตรียมอุดมศึกษาน้อมเกล้าภาคภูมิใจในเกียรติยศและศักดิ์ศรีแห่งความเป็นลูกพระเกี้ยว
กำเนิด
ด้วยนางฉวี ทัศนปรีดามีความรู้สึกซาบซึ้งและสำนึกในพระมหากรุณาธิคุณของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่ทรงแผ่เมตตาบารมีคุ้มเกล้าฯ พสกนิกรชาวไทย โดยเฉพาะอย่างยิ่งทรงสนพระราชหฤทัยเป็นพิเศษในด้านการศึกษาของเยาวชน จึงเกิดความศรัทธาเปี่ยมด้วยความจงรักภักดีที่จะได้มีโอกาสโดยเสด็จพระราชกุศล ด้วยการน้อมเกล้าฯถวายที่ดินถมแล้วติดริมถนนรามคำแหง (สุขาภิบาล ๓) แขวงสะพานสูง เขตบางกะปิ กรุงเทพมหานคร จำนวน ๔ โฉนดติดต่อกัน ได้แก่ โฉนดเลขที่ ๖๐๑๕๔-๖๐๑๕๗ รวมเนื้อที่ทั้งหมด ๑๐ ไร่ ๓ งาน ๒๘ ตารางวา มูลค่าในขณะนั้นประมาณ ๒๐ ล้านบาท ทั้งนี้ตามราคาประเมินของหัวหน้าเจ้าพนักงานที่ดินเขตบางกะปิ โดยโอนกรรมสิทธิ์ให้แก่กรมธนารักษ์ เมื่อวันที่ ๒๙ มิถุนายน พ.ศ. ๒๕๒๖ และขอพระบารมีปกเกล้าฯ พระราชทานที่ดินแปลงนี้ให้แก่กระทรวงศึกษาธิการเพื่อจัดสร้างโรงเรียนมัธยม ศึกษา อันจะเกิดประโยชน์แก่การพัฒนาเยาวชนในท้องถิ่นได้ทั่วถึงยิ่งขึ้นไป
ทั้งนี้นางฉวี ทัศนปรีดา ได้มอบหมายให้นางอิราวดี นวมานนท์ ผู้เป็นหลานและเป็นกรรมการผู้หนึ่งของสมาคมนิสิตเก่าอักษรศาสตร์ ในพระราชูปถัมภ์ สมเด็จพระเทพรัตนราชสุดาฯ สยามบรมราชกุมารี ติดต่อท่านผู้ตรวจราชการกระทรวงศึกษาธิการ คุณหญิงสุชาดา ถิระวัฒน์ ในฐานะนายกสมาคมฯ ขอความอนุเคราะห์เป็นผู้ติดต่อประสานงานกับกระทรวงศึกษาธิการ และสำนักงานราชเลขาธิการ ซึ่งคุณหญิงสุชาดาได้ติดต่อประสานงานมาโดยตลอด โดยได้ขอพระราชทานพระบรมราชวโรกาสนำนางฉวี ทัศนปรีดา เข้าเฝ้าน้อมเกล้าฯ ถวายที่ดินเพื่อพระราชทานแก่กระทรวงศึกษาธิการ จัดสร้างโรงเรียนมัธยมศึกษา เมื่อความทราบฝ่าละอองธุลีพระบาทแล้ว ทรงพระกรุณาโปรดเกล้าให้เข้าเฝ้าสมเด็จพระเทพรัตนราชสุดาฯ สยามบรมราชกุมารี แทนพระองค์ ในวันพุธที่ ๑๐ สิงหาคม พ.ศ. ๒๕๒๖ ณ พระตำหนักจิตรลดารโหฐาน
เริ่มเปิดสอน
เมื่อกระทรวงศึกษาธิการได้รับพระราชทานที่ดินแล้ว ได้ประกาศตั้งโรงเรียนเมื่อวันที่ ๑๑ สิงหาคม พ.ศ. ๒๕๒๖ โดยใช้ชื่อว่า โรงเรียนเตรียมอุดมศึกษาน้อมเกล้า ตามความปรารถนาของเจ้าของที่ดินและได้มีคำสั่งแต่งตั้งผู้บริหารโรงเรียน ตามคำสั่งกรมสามัญศึกษา ที่ ๒๗๙๙/๒๖ ลงวันที่ ๑๙ กันยายน พ.ศ. ๒๕๒๖ ให้นายอัศวิน วรรณวินเวศร์ ผู้ช่วยผู้อำนวยการฝ่ายปกครองโรงเรียนเตรียมอุดมศึกษาพัฒนาการ มาปฏิบัติหน้าที่ในตำแหน่งครูใหญ่ ๕ โรงเรียนเตรียมอุดมศึกษาน้อมเกล้า นับเป็นผู้บริหารคนแรกของโรงเรียน ต่อมากระทรวงศึกษาธิการได้จัดสรรงบประมาณปีพ.ศ. ๒๕๒๖ สำหรับการก่อสร้างอาคารเรียนและส่วนประกอบอื่นๆเท่าที่จำเป็นก่อน เพื่อให้ทันเปิดรับนักเรียนในปีการศึกษา ๒๕๒๗ ชั้นมัธยมศึกษาปีที่ ๑ จำนวน ๘ ห้องเรียน มีนักเรียนจำนวน ๔๐๐ คน และเนื่องจากอาคารสถานที่ยังอยู่ในระหว่างการก่อสร้าง แต่มีสถานที่บางส่วนเสร็จเรียบร้อยแล้วและพร้อมที่จะดำเนินการได้ จึงได้ย้ายนักเรียนมาเรียนตั้งแต่วันที่ ๑ พฤศจิกายน พ.ศ. ๒๕๒๗ ซึ่งเป็นวันแรกของการเปิดเรียนภาคเรียนที่ ๒ ซึ่งในปัจจุบันโรงเรียนเตรียมอุดมศึกษาน้อมเกล้าได้เจริญก้าวหน้า พัฒนาอย่างไม่หยุดยั้ง โดยในปัจจุบันมีนักเรียนกว่า ๔,๐๐๐ คน ที่ดิน ๑๕ ไร่เศษ มีอาคารเรียน ๓ หลัง สูง ๕ ชั้น มีห้องสมุด ห้องสารสนเทศ ห้องเรียนคอมพิวเตอร์ ห้องปฏิบัติการวิทยาศาสตร์ สนามกีฬา ศูนย์ดนตรี ห้องเรียนตามกลุ่มสาระวิชาต่างๆซึ่งมีความทันสมัย อีกทั้งยังมีโดมขนาดใหญ่อีก ๒ หลัง ที่ติดตั้งพัดลมไอน้ำเอาไว้ ด้วยอาศัยผู้บริหาร คณะครู ผู้ปกครอง ศิษย์เก่า นักเรียน รวมถึงผู้ที่มีจิตศรัทธาที่ร่วมกันพัฒนาจนเป็นโรงเรียนเตรียมอุดมศึกษาน้อมเกล้าในปัจจุบัน
รายชื่อคณะสีต่าง ๆ ในโรงเรียน
== ประเภทห้องเรียนระดับชั้นมัธยมศึกษาตอนต้น ==
นางในใจกล้า
นางในใจกล้า (The Red Sleeve) เป็นละครโทรทัศน์ของเกาหลีใต้ นำแสดงโดยอี จุน-โฮ, อี เซ-ย็อง และคัง ฮุน เป็นเรื่องราวสมมติเกี่ยวกับชีวิตของพระเจ้าช็องโจ และพระมเหสีของเขาอึย-บิน ซ็อง  ออกอากาศตั้งแต่วันศุกร์ที่ 12 พฤศจิกายน ค.ศ. 2021 ถึง วันเสาร์ที่ 1 มกราคม ค.ศ. 2022 ทุกวันศุกร์และวันเสาร์ เวลา 22:00 น. (เวลามาตรฐานเกาหลี) ซึ่งเป็นช่วงเวลาใหม่ของช่องเอ็มบีซี
เรื่องย่อ
เป็นเรื่องราวที่อิงจากนวนิยายในชื่อเดียวกัน เล่าถึงเรื่องความรักในราชสำนักระหว่างกษัตริย์แห่งโชซ็อน (อี จุน-โฮ) ที่เชื่อว่าหน้าที่ของพระองค์ที่มีต่อประเทศต้องมาเป็นอันดับแรกก่อนความรัก และหญิงสาวในราชสำนักที่ต้องการปกป้องชีวิตที่เธอเลือก
การทหารจำลอง
การทหารจำลอง (Virtual Military) เป็นแบบจำลองการปฏิบัติงานทางการทหารโดยองค์กรการทหารจำลอง (VMO) องค์กรการทหารจำลองโดยทั่วไปมีการแสดงตนบนอินเทอร์เน็ตเช่นเดียวกับองค์กรการทหารจริงๆไม่ถึง 25 องค์กร องค์กรการทหารจำลองที่มีการใช้งานในปัจจุบันมีหลายพันคนที่เกี่ยวข้อง คล้ายกับพวกกลุ่มคนเล่นเกมที่รวมตัวกัน แต่ที่แตกตกต่างกันคือ องค์กรการทหารจำลองเป็นกลุ่มเน้นเหมือนชีวิตจริงมากที่สุด
ระบบ Realism และ Immersion
องค์กรทหารจำลองแต่ละที่จะเลือกใช้ระบบ immersive หรือ realism หรือใช้ทั้ง2อย่าง โดย องค์กรทหารจำลองทั้งหมดจะมีการรวมคะแนน และนำไปใช้ระบบโลจิสติกของการทหาร รวมทั้งรูปแบบเศรษฐศาสตร์ด้วย ตัวเลือกทั้ง 2 ตัวนี้จึงเป็นที่น่าสนใจและนิยมกัน ซึ่งเป็นสิ่งที่มีประโยชน์กับลูกศิษย์
Hypobythiidae
Hypobythiidae เป็นสกุลของยูโรคอร์ดาตาที่อยู่ในวงศ์ Phlebobranchia.
สปีชีส์ในสกุล ได้แก่:
น้ำตกวิ่งหิน
น้ำตกวิ่งหิน ตั้งอยู่ในเขต อุทยานแห่งชาติเขาสก เป็นน้ำตกที่อยู่ใกล้น้ำตกบางหัวแรด ห่างเพียง 120 เมตร เป็นน้ำตกขนาดเล็ก สูงประมาณ 15 เมตร ที่น้ำไหลลงมารวมกับคลองศกที่บริเวณหัวแรด และในคลองศก ด้านล่างของน้ำตกลงมาประมาณ 20 เมตร จะมีก้อนหินก้อนโตๆ วางเรียงรายกันอยู่ในลำคลองเป็นจำนวนมาก ซึ่งสามารถที่จะเดินข้ามลำคลองโดยเดินข้ามไปบนก้อนหินได้ จุดนี้เรียกว่า “บางวิ่งหิน” เป็นจุดที่มองดูสวยงามอีกแห่งหนึ่ง อยู่ห่างจากที่ทำการอุทยานแห่งชาติประมาณ 2.8 กิโลเมตร รถยนต์สามารถไปถึงได้ เหนือน้ำตกขึ้นไปประมาณ 40 เมตร จะมีที่สำหรับว่ายน้ำเรียกว่า “วังยาว” เป็นวังที่กว้างและยาว สามารถเล่นน้ำพร้อมกันได้ไม่ต่ำกว่า 500 คน
อลิซเกียร์เอจิส
อลิซเกียร์เอจิส เป็นเกมมือถือญี่ปุ่น พัฒนาโดยพีระมิดและจัดหน่ายโดย Colopl ปล่อยเล่นในเดือนมกราคม พ.ศ. 2561 เกมได้รับการดัดแปลงเป็นออริจินัลวิดีโอแอนิเมชันโดยสตูดิโอโนแมดในเดือนกันยายน พ.ศ. 2564 รูปแบบเกมคอนโซลจากเกมมือถือชื่อเกมว่า อลิซเกียร์เอจิส ซีเอส: คอนแชร์โตออฟซิมูลาทริกซ์ (Alice Gear Aegis CS: Concerto of Simulatrix) จัดหน่ายโดยบริษัท Mages จำหน่ายสำหรับเครื่องเล่นนินเท็นโด สวิตช์, เพลย์สเตชัน 4 และเพลย์สเตชัน 5 ในเดือนกันยายน พ.ศ. 2565 ในประเทศญี่ปุ่น ตามด้วยการจำหน่ายทั่วโลกในปี พ.ศ. 2566 ซีรีส์อนิเมะโทรทัศน์ดัดแปลงชื่อเรื่องงว่า อลิซเกียร์เอจิส เอ็กซ์แพนชัน ผลิตโดยสตูดิโอโนแมด ออกอากาศตั้งแต่เดือนเมษายนถึงมิถุนายน พ.ศ. 2566
วอลเลย์บอลชายทีมชาติแคเมอรูน
วอลเลย์บอลชายทีมชาติแคเมอรูน (Équipe du Cameroun de volley-ball; Cameroon men's national volleyball team) เป็นตัวแทนของประเทศแคเมอรูนในการการแข่งขันวอลเลย์บอลระดับนานาชาติ อยู่ภายใต้การควบคุมของสหพันธ์วอลเลย์บอลแคเมอรูน
สัญรูป
สัญรูป สามารถหมายถึง
อุซามะฮ์ อิบน์ ซัยด์
อุซามะฮ์ อิบน์ ซัยด์ (أُسَامَة ٱبْن زَيْد) เป็นมุสลิมและสาวกของนบีมุฮัมมัดที่สำคัญคนหนึ่ง เขาเป็นบุตรของซัยด์ อิบน์ ฮาริษะฮ์ ทาสที่เป็นไทและบุตรบุญธรรมของมุฮัมมัด กับอุมม์ อัยมัน
ภูมิหลังและชีวิตช่วงต้น
อุซามะฮ์เป็นบุตรของบะเราะกะฮ์ (อุมม์ อัยมัน) ชาวอบิสซีเนีย กับซํยด์ อิบน์ ฮาริษะฮ์ สามีคนที่สองของเธอ พ่อแม่ของเขาแต่งงาน "หลังเข้ารับอิสลาม" และอุซามะฮ์เกิดก่อนการฮิจเราะห์
แม่ของอุซามะฮ์เป็นทาสในบ้านของอับดุลลอฮ์ อิบน์ อับดุลมุฏฏอลิบกับอามินะฮ์ บินต์ วะฮบ์ พ่อแม่ของมุฮัมมัด หลังอามินะฮ์เสียชีวิต เธอจึงกลายเป็นทาสของมุฮัมมัด บะเราะกะฮ์ดูแลมุฮัมมัดและย้ายไปอยู่ในบ้านของอับดุลมุฏฏอลิบ อิบน์ ฮาชิม ปู่ของท่านที่มักกะฮ์ โดยเธอดูแลท่านตั้งแต่วัยเด็ก และหลังจากนั้น ในวัยผู้ใหญ่ เมื่อมุฮัมมัดแต่งงานกับเคาะดีญะฮ์ ท่านจัดการปลดปล่อยบะเราะกะฮ์และจัดงานแต่งงานให้แก่เศาะฮาบะฮ์นาม อุบัยด์ อิบน์ ซัยด์ จากบะนูค็อซร็อจญ์ สามีคนแรกของเธอ โดยให้กำเนิดอัยมัน อิบน์ อุบัยด์ ซึ่งทำให้เธอรู้จักกันในชื่อ "อุมม์ อัยมัน" ("มารดาของอัยมัน")
ซัยด์ อิบน์ ฮาริษะฮ์ พ่อของอุซามะฮ์ เป็นเศาะฮาบะฮ์และบุตรบุญธรรมของมุฮัมมัด โดยทั่วไปถือว่าเป็นคนที่สามที่เข้ารับอิสลาม (หลังจากเคาะดีญะฮ์ ภรรยาของท่าน และอะลี ลูกพี่ลูกน้อง) เขาเป็นชาวอาหรับจากเผ่าบะนูกัลบ์สาขา Udhra แห่งนัจญด์ คาบสมุทรอาหรับตอนกลาง ส่วน Suda bint Thaalaba แม่ของซัยด์มาจากเผ่าฏ็อยย์ สาขา Maan
อุซามะฮ์มีความสัมพันธ์ใกล้ชืดกับมุฮัมมัดและร่วมสู้รบกับมุฮัมมัดในยุทธการที่ฮุนัยน์
การทัพของอุซามะฮ์
การทัพของอุซามะฮ์เป็นการทัพของรัฐเคาะลีฟะฮ์มุสลิมยุคแรกที่นำโดยอุซามะฮ์ อิบน์ ซัยด์ในเดือนมิถุนายน ค.ศ. 632 โดยที่กองทัพมุสลิมบุกเข้าซีเรียของไบแซนไทน์
ชีวิตช่วงหลัง
หลังมุฮัมมัดเสียชีวิต อุซามะฮ์ตั้งถิ่นฐานที่ Wadi al-Qura ภายหลังย้ายไปมะดีนะฮ์ เขาเสียชีวิตที่ al-Jurf "ในช่วงสิ้นสุดของสมัยมุอาวิยะฮ์" คือ ประมาณ ค.ศ. 680
ยาแผนปัจจุบัน
ยาแผนปัจจุบัน คือ ยาที่มุ่งหมายสำหรับใช้ในการประกอบวิชาชีพเวชกรรม การประกอบโรคศิลปะแผนปัจจุบัน หรือการบำบัดโรคสัตว์
เจ้าจอมมารดาแพ
เจ้าจอมมารดาแพ สามารถหมายถึง
น้ำตกสิบเอ็ดชั้น
น้ำตกสิบเอ็ดชั้น ตั้งอยู่ในเขต อุทยานแห่งชาติเขาสก เป็นน้ำตกที่เกิดจากน้ำในคลองบางแลน ไหลตกลงมาเป็นชั้นๆ ลดหลั่นกันมาตามร่องหน้าผา เป็นรูปขั้นบันได 11 ชั้น แต่ละชั้นสูงประมาณ 10 เมตร และห่างกันประมาณ 70 เมตร มีน้ำไหลตลอดปีไม่ขาดสาย ชั้นล่างสวยงามมากที่สุด มีแอ่งน้ำกว้างให้เล่นน้ำ และมีโขดหินวางเรียงรายอยู่ทั่วไปเหมาะสำหรับนั่งพักผ่อน อยู่ห่างจากที่ทำการอุทยานแห่งชาติประมาณ 4 กิโลเมตร ต้องเดินทางโดยทางเท้า
ค่ายกักกันราเวินส์บรึค
ค่ายกักกันราเวินส์บรึค (Konzentrationslager Ravensbrück) เป็นค่ายกักกันเยอรมันที่มีไว้เฉพาะสำหรับผู้หญิงตั้งแต่ปี ค.ศ. 1939–1945 ตั้งอยู่ทางตอนเหนือเยอรมนี ห่างจากกรุงเบอร์ลินไปทางทิศเหนือประมาณ 90 กิโลเมตร (65 ไมล์) ใกล้กับหมู่บ้านราเวินส์บรึค (ส่วนหนึ่งของเมืองเฟือร์สเทินแบร์ค/ฮาเฟิล) กลุ่มชนชาติที่มีขนาดใหญ่ที่สุดประกอบไปด้วยผู้หญิงชาวโปแลนด์ประมาณ 40,000 คน นอกจากนั้นได้รวมไปถึงชาวยิวจากทุกประเทศจำนวนประมาณ 26,000 คน, ชาวรัสเซียจำนวน 18,800 คน, ชาวฝรั่งเศส 8,000 คน และชาวดัตช์จำนวน 1,000 คน มากกว่าร้อยละ 80 เป็นนักโทษทางการเมือง นักโทษแรงงานทาสจำนวนมากได้รับการว่าจ้างจากบริษัท Siemens & Halske ตั้งแต่ ค.ศ. 1942–1945 การทดลองทางการแพทย์เพื่อทดสอบประสิทธิภาพของตัวยาซัลโฟนาไมด์ได้ถูกปฏิบัติการ
ในช่วงฤดูใบไม้ร่วงใน ค.ศ. 1941 หน่วยเอ็สเอ็สได้ตั้งค่ายเล็ก ๆ ติดกับค่ายราเวินส์บรึคสำหรับนักโทษชายซึ่งสร้างและดำเนินการจัดการห้องรมแก๊สของค่ายใน ค.ศ. 1944 จากนักโทษหญิงประมาณ 130,000 คนที่เข้าสู่ค่ายราเวินส์บรึค มีผู้เสียชีวิตจำนวนประมาณ 50,000 คน ถูกสังหารในห้องรมแก๊สประมาณ 2,200 คน และมีผู้รอดชีวิต 15,000 คนจนกระทั่งได้รับการปลดปล่อย
มิสไทยแลนด์ยูนิเวิร์ส 2547
มิสไทยแลนด์ยูนิเวิร์ส 2547 การประกวดมิสไทยแลนด์ยูนิเวิร์ส พ.ศ. 2547 ทำการเก็บตัวเพื่อร่วมทำกิจกรรมระหว่างการประกวดที่ จังหวัดเชียงใหม่ และประกวด ณ โรงแรมโซฟิเทล เซ็นทรัล ลาดพร้าว การประกวดมิสไทยแลนด์ยูนิเวิร์สประจำปี พ.ศ. 2547 มีสาวงามเข้าร่วมการประกวดในรอบตัดสิน 44 คน โดยผู้ได้รับตำแหน่งจะได้เป็นตัวแทนสาวไทย เดินทางไปประกวดนางงามจักรวาลหรือมิสยูนิเวิร์ส 2004 ณ ประเทศเอกวาดอร์ โดย เยาวลักษณ์ ไตรสุรัตน์ มิสไทยแลนด์ยูนิเวิร์ส 2546 มอบมงกุฎให้แก่ มรกต กิตติสาระ
ดูเพิ่ม
www.clubmee.com
สมัยอีโอซีน
สมัยอีโอซีน (Eocene) เป็นสมัยหนึ่งของยุคพาลีโอจีนในธรณีกาลระหว่าง 56 ถึง 33.9 ล้านปีก่อนถึงปัจจุบัน
สมัยอีโอซีนเป็นสมัยที่สองของยุคพาลีโอจีน ซึ่งเป็นยุคแรกของมหายุคซีโนโซอิก สมัยอีโอซีนต่อมาจากสมัยพาลีโอซีนและตามด้วยสมัยโอลิโกซีน
ชื่อ Eocene มาจากกรีกโบราณἠώς (ēṓs, "รุ่งอรุณ") และκαινός (kainós, "ใหม่") และหมายถึง "รุ่งอรุณ" ของสัตว์สมัยใหม่ที่ปรากฏในช่วงยุคนี้
ลักษณะ
สมัยนี้กินเวลาประมาณ 15 ล้านปี มีอากาศเย็น ภูมิประเทศเป็นป่าดิบชื้น ผสมป่าดิบแล้งและมีทุ่งหญ้าแพร่กระจายไปทั่วโลก และสัตว์เลี้ยงลูกด้วยนมในสมัยนี้มีวิวัฒนาการอย่างรวดเร็ว โดยที่สัตว์เลี้ยงลูกด้วยนมเริ่มมีวิวัฒนาการจากขนาดเล็กให้มีขนาดใหญ่ขึ้น และเป็นสมัยแรกที่ช้างเริ่มปรากฏขึ้น สัตว์กีบก็เริ่มมีวิวัฒนาการขึ้นมากหลายชนิดเช่น สมเสร็จ,แรด,อูฐ,แอนทราโคแทร์,ชาลิโคแทร์ (รูปร่างคล้ายม้า),ไททันโนแทร์ (รูปร่างคล้ายแรด),แอนดูซาร์ส และ ฮาพาโกเลสเทส นอกจากนี้ยังมีสัตว์ฟันแทะ เช่น ไพรเมต ค้างคาว และสัตว์เลี้ยงลูกด้วยนมในทะเลได้แก่ วาฬ โลมา พะยูน พบปะการัง หอยกาบคู่ชนิดต่าง ๆ ปลาเทเลออสท์ (Teleost) ซึ่ง เป็นปลากระดูกแข็ง นกในสมัยนี้ได้วิวัฒนาการมากขึ้นโดยมีนกบินไม่ได้ขนาดใหญ่เป็นนักล่าบนสุดในห่วงโซ่อาหารอยู่
แอมเพอร์แซนด์
ที่มาของชื่อ
คำว่า แอมเพอร์แซนด์ (ampersand) มีที่มาจากการสะกดผิดของวลี "and per se and" แปลว่า "และ ซึ่งสัญลักษณ์นี้ใช้แทนตัวมันเองว่า และ" สำหรับชาวสกอตเรียกสัญลักษณ์นี้ว่า เอเพอร์แชนด์ (epershand) ซึ่งมีที่มาจาก "et per se and" แปลได้เป็นความหมายเดียวกัน
และมีข่าวลืออีกอย่างหนึ่งกล่าวว่า คำว่า แอมเพอร์แซนด์ มาจากผู้ประดิษฐ์คนหนึ่งที่ชื่อว่า ลินัส แอมเพอร์ (Linus Amper) จึงทำให้เกิด แอนด์ของแอมเพอร์ หรือ แอมเพอร์ส แอนด์ (Amper's And) และอ่านเพี้ยนกันมาเป็น แอมเพอร์แซนด์ ในปัจจุบัน
ประวัติ
สัญลักษณ์แอมเพอร์แซนด์สามารถพบได้ในเอกสารยุคโรมันโบราณตั้งแต่ราวคริสต์ศตวรรษที่ 1 มาร์คุส ทุลลิอุส ทิโร (Marcus Tullius Tiro) ผู้เป็นเลขานุการของซิเซโร (Cicero) มา 36 ปี ได้รับการยอมรับว่าเป็นผู้ที่ประดิษฐ์แอมเพอร์แซนด์ขึ้นใช้เป็นครั้งแรก สัญลักษณ์ในระยะแรกเป็นอักษร E และ T ตัวใหญ่ที่เขียนติดกัน เมื่อเวลาผ่านไปสัญลักษณ์ถูกเขียนให้โค้งมนและต่อเนื่องมากขึ้น เป็นแอมเพอร์แซนด์แบบอิตาลิก (ตัวเอน)
จนถึงคริสต์ศตวรรษที่ 8 ศิลปะการคัดลายมือ (calligraphy) เริ่มแผ่ขยายในโลกตะวันตก ผู้เขียนหนังสือด้วยการคัดลายมือตั้งใจที่จะใช้แอมเพอร์แซนด์ในการบีบย่อคำให้สั้นลง เพื่อให้งานของพวกเขาสามารถทำได้ง่ายขึ้น ในยุคนี้แอมเพอร์แซนด์จึงถูกบีบให้มากกว่าเดิมจนเป็นตัวอักษรแบบโรมันตามรูป
เนื้อหาทั่วไป
ปกติแล้วแอมเพอร์แซนด์มีความหมายเหมือน "และ" ในงานเขียนทั่วไป แต่ถึงกระนั้นก็ไม่เป็นที่แนะนำให้ใช้บ่อยในไวยากรณ์ ควรใช้กับการขึ้นหัวเรื่อง ชื่อเฉพาะ หรือคำย่อที่ไม่ต้องการให้เกิดความสับสนกับคำเต็ม เช่น S&P, LS&CO (Levi Strauss & Co.), Mr. & Mrs. Smith, Dungeons & Dragons และเครื่องหมายนี้ไม่ได้เป็นส่วนหนึ่งของหลักภาษาไทย จึงไม่ควรใช้ปนกับภาษาไทย
ในช่วงระหว่างคริสต์ศตวรรษที่ 18 ถึง 19 มีการย่อคำว่า "et cetera" (อื่น ๆ) ไปเป็น "&c." ควบคู่ไปกับการใช้ "etc." ปัจจุบันนี้ "&c." ไม่มีการใช้งานให้เห็นแล้ว
คอมพิวเตอร์
ภาษาโปรแกรมหลายภาษาใช้แอมเพอร์แซนด์เป็นตัวดำเนินการ "และ" เพื่อตรวจสอบตรรกะ หรือใช้เป็นตัวดำเนินการแบบบิตสำหรับค่าตัวเลขเช่น
บางภาษาใช้แอมเพอร์แซนด์เป็นตัวดำเนินการเชื่อมต่อสตริง โดยเฉพาะภาษาวิชวลเบสิก
บางภาษาใช้เครื่องหมายนี้แสดงแทนการอ้างถึงตำแหน่งหน่วยความจำของตัวแปร เพื่อการอ้างอิงที่อยู่ของตัวแปรและการส่งค่าผ่านฟังก์ชัน โดยเฉพาะภาษาซีและภาษาซีพลัสพลัส
ภาษามาร์กอัปต่าง ๆ เช่น HTML, XML, SGML ใช้เครื่องหมายนี้สำหรับแปลงอักขระที่อาจทำให้เกิดปัญหากับการแจงโครงสร้าง อาทิ <, >, &, " เมื่อเก็บอยู่ในไฟล์ข้อมูลจะกลายเป็น & lt;, & gt;, & amp;, & quot; ตามลำดับ เรียกว่า เอนทิตี (entity) แต่เมื่อแจงโครงสร้างออกมาแล้วก็จะได้ข้อมูลดังเดิม สิ่งนี้อาจทำให้เกิดปัญหากับยูอาร์แอลที่ปรากฏในลิงก์ของเอกสาร HTML หรือส่วนอื่นที่จำเป็นต้องใช้แอมเพอร์แซนด์เช่นจาวาสคริปต์ ซึ่งจำเป็นจะต้องแทนที่ & ในยูอาร์แอลด้วย & amp; เสมอจึงจะตรงตามมาตรฐาน แต่หลายเบราว์เซอร์ก็สามารถอนุโลมให้ใช้ & ได้
กระบวนการผลิตกาแฟ
กระบวนการผลิตกาแฟ คือ กระบวนการเปลี่ยนเมล็ดกาแฟให้กลายเป็นกาแฟพร้อมดื่ม
การบ่ม
ในการผลิตกาแฟ วิธีที่ยังไม่เป็นที่รู้จักกันดีนักวิธีหนึ่งได้แก่การบ่ม (Aging) กาแฟหลายๆ ประเภทจะมีคุณภาพดีขึ้นเมื่อผ่านการบ่ม รสเปรี้ยวของมันจะลดลง ในขณะที่ความกลมกลืนของรสชาติโดยรวมก็จะเพิ่มขึ้น ผู้ผลิตหลายๆ รายมักจะขายเมล็ดกาแฟออกไปหลังจากได้บ่มเอาไว้แล้วถึง 3 ปี และร้านที่ขึ้นชื่อเป็นพิเศษบางร้าน (เช่น "Toko Aroma" ในเมืองบันดุง ประเทศอินโดนีเซีย) ถึงกับบ่มเมล็ดที่ยังไม่ได้คั่วไว้ถึง 8 ปีทีเดียว
การบด
ความละเอียดของกากที่ได้จากการบดมีผลอย่างมากต่อรสชาติ ยิ่งบดกาแฟละเอียดเท่าไร ก็จะยิ่งได้รสชาติที่เข้มข้นและครบบริบูรณ์มากขึ้นเท่านั้น เหตุผลหลักที่บางคนไม่บดละเอียดมากนัก คือเพื่อไม่ให้กากสามารถผ่านตัวกรองชนิดหยาบๆ ออกไปได้ (เช่น cafetière) การผลิตกากกาแฟพร้อมชงมีสามวิธีด้วยกัน
ฟุตบอลชิงแชมป์แห่งชาติอาเซียน 2018 รอบคัดเลือก
ฟุตบอลชิงแชมป์แห่งชาติอาเซียน 2018 รอบคัดเลือก เป็นการแข่งขันที่จะคัดเลือกทีมเพื่อไปแข่ง เอเอฟเอฟ ซูซูกิ คัพ 2018 ซึ่งเป็นการแข่งขันฟุตบอลชิงแชมป์แห่งชาติอาเซียนครั้งที่ 12 ซึ่งรอบคัดเลือกครั้งนี้เป็นการแข่งขันของทีมอันดับสุดท้ายจากการแข่งขันเมื่อปี 2016 จำนวน 2 ทีม แบบ เหย้า – เยือน จำนวน 2 นัด ผู้ชนะจะได้เข้าไปแข่งกับอีก 9 ทีมที่เหลือในรอบแบ่งกลุ่ม เมื่อวันที่ 7 สิงหาคม พ.ศ. 2561, คณะกรรมการการจัดงานได้รับการยืนยันว่าสนามที่ ติมอร์-เลสเตจะลงเล่นพบกับบรูไนได้มีการเปลี่ยนอแลงเนื่องจากปัญหาไฟแสงส่องในสนามไม่เพียงพอ. นัดเปิดสนามที่จะจัดขึ้นที่ สนามกีฬากัวลาลัมเปอร์, ประเทศมาเลเซีย, ไม่ใช่ตามแผนเดิมที่วางไว้ที่ สนามกีฬาแห่งชาติ, ดิลี.
ติมอร์-เลสเต ได้ผ่านเข้าสู่ฟุตบอลชิงแชมป์แห่งชาติอาเซียน รอบแบ่งกลุ่ม และได้เข้าไปอยู่ในกลุ่ม บี หลังจากเอาชนะด้วยสกอร์รวมสองนัด 3–2 จากรอบคัดเลือกทั้งสองนัด.
รอบคัดเลือก
รวมผลสองนัด ติมอร์-เลสเต ชนะ 3–2.
แดเนียล เดโฟ
แดเนียล เดโฟ (Daniel Defoe; ประมาณ ค.ศ. 1660 – 24 เมษายน ค.ศ. 1731) เป็นนักเขียนและนักหนังสือพิมพ์ชาวอังกฤษในสมัยคริสต์ศตวรรษที่ 17–18 เป็นยุคแห่งการบุกเบิกด้านวรรณกรรม นวนิยาย ในประเทศอังกฤษ ผู้นำเสนอแนวคิดต่อต้านการเมืองและศาสนา ทั้งยังเขียนนวนิยายอย่าง A Journal of the Plague Year และ โรบินสัน ครูโซ เป็นต้น
แผ่นดินไหวในปิชิเลมู พ.ศ. 2553
'''แผ่นดินไหวในปิชิเลมู พ.ศ. 2553''' เป็นแผ่นดินไหวขนาด 6.9 โมเมนต์แมกนิจูด ซึ่งเกิดขึ้นเมื่อเวลา 11:39 น. ตามเวลาท้องถิ่น (14:39 UTC) ของวันที่ 11 มีนาคม พ.ศ. 2553 ศูนย์กลางแผ่นดินไหวอยู่ทางตะวันออกเฉียงเหนือของปิชิเลมู แคว้นโอฆิกินส์ ประเทศชิลี ศูนย์เตือนภัยสึนามิแปซิฟิกซึ่งตั้งอยู่ในรัฐฮาวาย ได้ชี้ถึงความเป็นไปได้ที่จะเกิดสึนามิในท้องถิ่นภายในรัศมี 100 กิโลเมตรจากศูนย์กลางแผ่นดินไหว ถึงแม้ว่าจะมีเพียงคลื่นขนาดเล็กเท่านั้นที่ถูกพบเห็นในพื้นที่ปิชิเลมู มีรายงานว่ามีผู้เสียชีวิตหนึ่งราย
แผ่นดินไหวครั้งดังกล่าวเกิดขึ้นจากความเครียดในพื้นที่ที่เพิ่มมากขึ้นจากแผ่นดินไหววันที่ 27 กุมภาพันธ์ พ.ศ. 2553 ซึ่งมีศูนย์กลางอยู่นอกชายฝั่งแคว้นเมาเล แรงสั่นสะเทือนสามารถรับรู้ได้ทั่งตอนกลางของประเทศชิลี แผ่นดินไหวครั้งนี้ในตอนแรกนั้นคาดว่าเป็นแผ่นดินไหวตามจากแผ่นดินไหวเมื่อวันที่ 27 กุมภาพันธ์ แต่นักวิทยาแผ่นดินไหวจากมหาวิทยาลัยชิลี ได้ชี้ว่ามันเป็น "แผ่นดินไหวอีกครั้งหนึ่ง" เกิดแผ่นดินไหวตามทันทีอย่างน้อย 11 ครั้ง ทำให้เกิดความตื่นตระหนกตลอดเมืองชายฝั่งระหว่างแคว้นโกกิมโบและโลสลาโกส
กำสรวลสมุทร
กำสรวลสมุทร มีชื่ออื่นอย่าง กำสรวลโคลงดั้น กำสรวลศรีปราชญ์ หรือ โคลงกำสรวล เป็นงานประพันธ์ประเภทนิราศสมัยอยุธยาตอนต้น พ. ณ ประมวญมารค ได้รวบรวมเป็นเล่ม พิมพ์ครั้งแรก พ.ศ. 2502 กำสรวลสมุทรเป็นนิราศที่มีอิทธิพลต่อนิราศยุคหลัง ๆ เช่น นิราศนรินทร์ นิราศพระยาตรัง โดยเฉพาะสำนวนโวหารและความเปรียบ เนื้อความของกำสรวลสมุทร เริ่มด้วยร่ายดั้นบทหนึ่งและโคลงดั้นชมพระนครอยุธยาจากนั้นกล่าวแสดงอาลัยถึงท้าวศรีจุฬาลักษณ์ นางผู้เป็นที่รัก แล้วจึงจบลงด้วยกล่าวถึงการเดินทางซึ่งมีผู้มาส่งมากมาย
ต้นฉบับและผู้แต่ง
ต้นฉบับเดิมเป็นตัวเขียนบนสมุดไทยที่คัดลอกกันต่อ ๆ กันมา เริ่มด้วยร่ายแบบโบราณ 1 บท แล้วตามด้วยโคลงดั้นราว 129 บท แต่การคัดลอกที่ทำกันต่อ ๆ กันมา ต้นฉบับที่หอสมุดแห่งชาติมีอยู่ 6 ฉบับ ทุกฉบับมีความแตกต่างกันทั้งอักษรและความ มีฉบับหนึ่งได้มีผู้เขียนบนโคลงบานแผนก จารึกหน้าโคลง ซึ่งแต่งเพิ่มโดยผู้คัดลอกโดยยุคต้นกรุงเทพ มีคำว่า กำสรวลศรีปราชญ์ จึงเป็นเหตุให้นักวิชาการในสมัยหลังเรียกชื่อวรรณกรรมเรื่องนี้ว่า "กำสรวลศรีปราชญ์" และเชื่อว่าศรีปราชญ์เป็นผู้ประพันธ์ พ. ณ ประมวญมารคเรียกชื่อวรรณดคีเล่มนี้ว่า กำสรวลสมุทร (ตามชื่อในจินดามณี) โดยตรวจสอบพบว่าผู้แต่งคือ พระบรมราชาที่ 3 พระโอรสของสมเด็จพระบรมไตรโลกนาถ ที่ทรงประพันธ์ถึงท้าวศรีจุฬาลักษณ์ สตรีสูงศักดิ์แห่งอาณาจักรสุโขทัย ในคราวที่ต้องจากกัน เพราะท้าวศรีจุฬาลักษณ์ต้องตามเสด็จสมเด็จพระบรมไตรโลกนาถขึ้นไปพิษณุโลก เมืองหลวงของอาณาจักรสุโขทัย ส่วนพระบรมราชาต้องทรงรั้งกรุงศรีอยุธยา ไม่อาจติดตามขึ้นไปด้วย
กำสรวลสมุทรน่าจะแต่งขึ้นก่อนสมัยสมเด็จพระไชยราชาธิราชแห่งกรุงศรีอยุธยา (พ.ศ. 2077–2089) เนื่องจากเนื้อหาได้กล่าวถึงการล่องแม่น้ำเจ้าพระยาใช้เส้นทางอ้อมตามแม่น้ำเดิมที่เวลานี้เป็นคลองบางกอกน้อย ซึ่งจะขุดลัดในสมัยสมเด็จพระไชยราชาธิราช พ. ณ ประมวญมารค สันนิษฐานว่าแต่งระหว่าง พ.ศ. 2025–2034 อาจแต่งเมื่อ พ.ศ. 2031 หากเปรียบเทียบเวลากับพระราชพงศาวดารกรุงเก่า ฉบับหลวงประเสริฐ พ.ศ. 2031 สมเด็จพระบรมราชาธิราชที่ 3 เสด็จไปเอาเมืองทวาย ขณะที่สมเด็จพระบรมไตรโลกนาถเสด็จสวรรคตที่พิษณุโลก และ พ.ศ. 2034 สมเด็จพระบรมราชาธิราชที่ 3 เสด็จสวรรคต
เนื้อหาโดยย่อและเส้นทางการเดินทาง
เริ่มด้วยร่ายสดุดีกรุงศรีอยุธยา ต่อจากนั้นกล่าวถึงการที่ต้องจากนาง แสดงความห่วงใย รำพันเปรียบเทียบชื่อตำบลเข้ากับความอาลัยที่มีต่อนาง ตำบลที่ผ่าน เช่น บางกะจะ เกาะเรียน ด่านขนอน บางทรนาง บางขดาน ย่านขวาง ราชคราม ทุ่งพญาเมือง ละเท เชิงราก เข้ากรุงเทพ ผ่านบางเขน (คลองบางเขน) บางกรูด บางพลู ฉมังราย ผ่านโค้งเกือกม้าของแม่น้ำสายเดิม ได้พรรณนาถึงบางระมาด บางเชือกหนัง บางจาก บางนางนอง ก่อนนั่งเรือเลี้ยวขวาไปทางคลองด่าน (ตรงวัดปากน้ำ ภาษีเจริญ) ผ่านคุ้งบางกะเจ้าเอ่ยถึงบางผึ้ง ออกอ่าวไทย มุ่งเกาะสีชัง เกาะไผ่ จากนั้นตัดข้ามอ่าวไทย ไปบางค่อม บางนายหญี่ สวาโถกน ขทิงทอง บางสบู บางคล ขนบ
โหมดกากุเอ็งโคคูนทาวเวอร์
โหมดกากุเอ็งโคคูนทาวเวอร์ (Mode Gakuen Cocoon Tower; ) เป็นศูนย์การศึกษา 50 ชั้น สูง 204 เมตร ตั้งอยู่ในย่านนิชิชินจูกุ ในเขตชินจูกุ กรุงโตเกียว ญี่ปุ่น เป็นที่ตั้งของ Special educations สามแห่ง ได้แก่ Tokyo Mode Gakuen (สถานศึกษาวิชาชีพแฟชั่น), HAL Tokyo (วิทยาลัยเทคโนโลยีพิเศษและการออกแบบ), และ Shuto Ikō (วิทยาลัยการแพทย์) สร้างแล้วเสร็จเมื่อเดือนตุลาคม พ.ศ. 2551 เป็นอาคารสถานศึกษาที่สูงเป็นอันดับสองของโลก และเป็นอาคารที่สูงเป็นอันดับที่ 17 ในโตเกียว ได้รับรางวัล 2008 Skyscraper of the Year จาก Emporis.com
การออกแบบ
Mode Gakuen ได้ประกาศให้สถาปนิกเสนอตัวอย่างการออกแบบอาคารเพื่อคัดเลือกแบบที่จะนำไปใช้สร้างอาคารหลังใหม่ในโตเกียว โดยมีเงื่อนไขว่าอาคารจะต้องไม่เป็นทรงสี่เหลี่ยมมุมฉาก มีสถาปนิกที่สนใจราว 50 รายเสนอแบบอาคารกว่า 150 แบบให้แก่ Mode Gakuen แบบที่ชนะคือโครงสร้างคล้ายรังไหมที่ออกแบบโดย Tange Associates
ตามแบบของเคนโซ ทังเงะ รูปทรงรังไหมสื่อความหมายว่าอาคารนี้เป็นสถานที่อบรมกล่อมเกลานักเรียนในอาคาร โครงอะลูมิเนียมสีขาวและกระจกสีน้ำเงินเข้มภายนอกอาคารวางเรียงเป็นเปลือกรูปโค้งไขว้สลับไปมาตามโครงข่ายของเส้นทแยงมุมสีขาว ทำให้ได้ชื่อว่า "Cocoon Tower" โฆษกของ Tange Associates กล่าวว่า จุดมุ่งหมายของอาคารนี้คือเพื่อทำให้บริเวณโดยรอบมีชีวิตชีวา และเป็นประตูเชื่อมระหว่างสถานีรถไฟชินจูกุ กับเขตศูนย์กลางธุรกิจชินจูกุ แบบของอาคารนี้ได้รับรางวัล 2008 Skyscraper of the year award จาก Emporis.com
การใช้งาน
Mode Gakuen Cocoon Tower เริ่มก่อสร้างเมื่อเดือนพฤษภาคม พ.ศ. 2549 บนบริเวณที่เคยเป็นที่ตั้งของอาคารสำนักงานใหญ่ Asahi Mutual Life Insurance Company ที่รื้อถอนไปแล้ว และเสร็จสมบูรณ์ในเดือนตุลาคม พ.ศ. 2551 มีทั้งหมด 50 ชั้น สูง 204 เมตร เป็นอาคารสถานศึกษาที่สูงเป็นอันดับสองของโลก รองจากอาคารหลักของ มหาวิทยาลัยมอสโก และเป็นอาคารที่สูงเป็นอันดับที่ 17 ในโตเกียว ในอาคารเป็นที่ตั้งของสถานศึกษาวิชาชีพสามแห่ง รองรับนักเรียนได้ 10,000 คน Tokyo Mode Gakuen ซึ่งนำชื่อไปตั้งชื่ออาคาร เป็นสถานศึกษาด้านแฟชั่น อีกสองแห่งคือ HAL Tokyo เป็นสถานศึกษาด้านเทคโนโลยีสารสนเทศ และ Shuto Ikō สถานศึกษาด้านการแพทย์ ดำเนินงานโดยมหาวิทยาลัย Mode Gakuen แต่ละชั้นของอาคารประกอบด้วยห้องเรียนทรงสี่เหลี่ยมมุมฉากสามห้องที่อยู่รอบแก่นกลางชั้นใน แก่นกลางนี้ประกอบด้วยลิฟต์ บันได และ Support shaft ทุก ๆ สามชั้นจะมีห้องนั่งเล่นสำหรับนักเรียนความสูงสามชั้นอยู่ระหว่างห้องเรียนแต่ละห้องและหันแต่ละด้านไปทางทิศตะวันออก ตะวันตกเฉียงใต้ และตะวันตกเฉียงเหนือ
กันดั้มเฮฟวี่อาร์ม
XXXG-01SR กันดั้มเฮฟวี่อาร์ม(ญี่ปุ่น:ガンダムヘビーアームズ ;อังกฤษ:Gundam Heavyarms) เป็นโมบิลสูทที่มีบทบาทสำคัญในการ์ตูนญี่ปุ่น อะนิเมะ บันทึกการยุทธ์บทใหม่ กันดั้มวิง ออกแบบโดยคุนิโอะ โอคาวาระ
กันดั้มเฮฟวี่อาร์มเป็นหนึ่งในกันดั้มทั้งห้าเครื่องซึ่งมีต้นแบบมาจาก XXXG-00W0 วิงกันดั้มซีโร่ที่นักวิทยาศาสตร์ทั้งห้าได้ร่วมกันพัฒนาเพื่อใช้ต่อสู้กับองค์กรลับ OZ (Organization of Zodiac) แต่เนื่องจากพลังในการต่อสู้ของวิงกันดั้มซีโร่นั้นสูงเกินไปจนเป็นอันตราย นักวิทยาศาสตร์ทั้งห้าจึงได้ยกเลิกแผนการสร้างวิงกันดั้มซีโร่และได้แยกย้ายกันไปสร้างกันดั้มของตัวเอง กันดั้มเฮฟวี่อาร์มได้รับการพัฒนาโดย นายแพทย์ S